text: 16 Jehová sutinrayku maqanakusqan, ¿payllapi yuyasqantachu niyta munan? Mana. Payqa, santo kasqanrayku, chiqan kaqta munakusqanrayku ima atiyninta rikuchispaqa, llaqtanta jarkʼan. Génesis 14 tʼaqaqa, tawa reyes Abrahampa sobrinon Lotta, familiantawan presochasqankumanta parlan. Abrahamtaq, Diospa yanapayninwan pisi runasllawan chay atiyniyuq llaqtasta atiparqa. Ichá "Diospa maqanakusqasninmanta libropi", ñawpaqta chay qillqakurqa. Chay libropiqa, ichá Diospa wak maqanakusqasnin kachkan, mayqinkunachus mana Bibliapi rikhurinchu (Números 21:14, NM). Chaywanpis Diosqa, atipananraq karqa.